SalakSalak huhtikuussa 2012

|  |  |
| --- | --- |
| Tyyppi | 
Kerrostulivuori |
| Sijainti | 
Länsi-JaavaIndonesia |
| Sijaintipaikka | 
JaavaView and modify data on Wikidata  |
| Korkeus merenpinnasta | 
2 211 m |
| Prominenssi | 
1 678 mView and modify data on Wikidata  |
| Purkautunut viimeksi | 
1938 |

Kartta

|  |  |
| --- | --- |
| Koordinaatit | 
6° 42′ 57″ E, 106° 44′ 01″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Salak** (indonesiaksi  *Gunung Salak*) on 2 211 metriä korkea kerrostulivuori Indonesian Jaavan saaren länsiosissa sijaitsevan Länsi-Jaavan maakunnan länsiosassa. Se on luoteinen osa useiden rapautuneiden tulivuorten ketjua. Vuori purkautui viimeksi vuonna 1938. Vuori sijaitsee noin 65 kilometriä Jakartan Soekarno-Hattan kansainvälinen lentoaseman eteläpuolella.

Vuori on saanut nimensä salaki-hedelmän mukaan. Salakin ja läheisten vuorien rinteet ovat osa Jaavan suurimpiin kuuluvaa, melko ehjää trooppista sademetsäaluetta, joka 24 kilometriä lounaassa sijaitsevan runsas 1 700 metriä korkean Halimunvuoren kanssa muodostaa 1 133,57 km2 laajuisen, osin vaikeapääsyisen Halimun-Salakin kansallispuiston (indonesiaksi *Taman Nasional Gonung Halimun-Salak*). Alueella sataa runsaasti, keskimäärin 4 000–6 000 mm vuodessa. 

  
Salak

Onnettomuudet
-------------

Toistaiseksi vakavin Salakvuorten alueella sattuneista lento-onnettomuuksista tapahtui keskiviikkona 9. toukokuuta 2012, kun esittelylennolla olleen Suhoi Superjet 100 -lentokone katosi vuoren lähistöllä. Kone oli lähtenyt kello 14 paikallista aikaa (klo 7 UTC) Jakartan itäosissa sijaitsevalta Halim Perdanakusuman kansainväliseltä lentoasemalta päivän toiselle esittelylennolleen. Kentältä on linnuntietä noin 52 kilometriä Salakvuorelle. Silminnäkijähavainnon mukaan kone lensi matalalla Salakvuoren suuntaan, mutta hän ei ollut nähnyt tai kuullut törmäystä.

Salakin alueella on raportoitu tapahtuneen ainakin seitsemän kuolonuhreja vaatinutta lento-onnettomuutta. Kuva Bogorin kaupungista luokkaa 15 kilometrin päästä.
Lennonjohto oli hieman ennen lentokoneen katoamista myöntänyt koneelle sen pyytämän luvan laskeutua 10 000 jalan (3 000 m) korkeudelta 6 000 jalkaan (1 800 m). Salakvuoren huippu on tätä korkeampi. Vuori tunnetaan paikallisesti vaikeana ilmailuympäristönä turbulenssin ja epävakaiden sääolojen takia. Paikallisessa lehdistössä Salakia kutsutaan jopa lentokoneiden hautausmaaksi; vuoreen tiedettiin törmänneen tätä aiemmin ainakin kuusi muuta kuolonuhreja aiheuttanutta lentokonetta.

Japanilaisen sääsatelliitin (MTSAT) kuviin pohjautuvan, jälkikäteen tehdyn analyysin perusteella kerrottiin, että Suhoi-matkustajalentokoneen onnettomuushetkellä Salakvuorilla oli paksuja ja tummia, huipuiltaan runsaan 11 kilometrin korkeuteen kohonneita kuuropilviä (Cumulonimbus) ja näihin liittyen ilmeisesti voimakasta kuurosadetta. Paikallisia oloja tuntemattoman, mutta muuten erittäin kokeneen lentäjän tekemän inhimillisen virheen ohella monet kuuropilviin liittyvät säätekijät ovat joskus myötävaikuttamassa lento-onnettomuuksiin. Noin 14 kilometriä törmäyspaikasta koilliseen, mutta luokkaa 1,5 kilometriä alempana sijainneen Bogorin kaupungin säähavaintoaseman (mm. Bogorin maatalousinstituutilla on automaattinen sääasema) mittausten mukaan kello 14:30 ja 15:30 paikallista aikaa kertoivat havaintoaseman säästä: näkyvyys 9 000 metriä, lämpötila 31 °C, kastepiste 25 °C, suhteellinen kosteus 70 %, koillistuulta viisi solmua, ei sadetta. Olot vuoristossa kuitenkin ilmeisesti poikkesivat sääaseman oloista.

Vuoreen törmänneen lentokoneen jäänteet löytyivät vuoren rinteeltä helikopterietsinnöillä. Kenenkään ei tiedetä säilyneen hengissä mukana olleista noin 45 hengestä. Törmäysalue (alkuperäisten raporttien mukaan 1 680 metrin korkeudella) todettiin niin vaikeapääsyiseksi ja sääolot hankaliksi, ettei ensimmäiseksi löytyneiden kuolonuhrien poissiirtämistä voitu heti toteuttaa. Törmäyspaikan sijaintia täsmennettiin perjantaina (6.7102°S, 106.7447°E) hieman edellispäivänä raportoitua idemmäksi. Törmäyskohtaa kuvailtiin erittäin jyrkäksi, maasto kohoaa paikalla jopa 85 asteen kulmassa. Pelastusmiehistö joutui kiipeämään alueella köysien ja tikkaiden varassa. Myös koneen osia ja maata oli vyörynyt satoja metriä alkuperäisestä iskukohdasta alaspäin.

Lähteet
-------

1. 1 2  Bakri Gayo: *Atlas Indonesia & Dunia terlengkap*. Indonesian kartasto, Länsi-Jaavan maakunnasta mm. sivuilla 43-46, kansallispuistosta s 114. Jakarta: Mitra, 2007. ISBN 978-979-16474-0-2. (indonesiaksi)
2. ↑  Salak (Salak-tulivuoresta) Global Volcanism Program, Smithsonian Institution.  Arkistoitu 12.10.2004. Viitattu 9.5.2012. (englanniksi)
3. ↑  Halimun-Salak National park indahnesia.com.  Arkistoitu 16.10.2012. Viitattu 9.5.2012. (englanniksi)
4. ↑  Sukhoi Superjet missing over Mt. Salak The Jakarta Post, thejakartapost.com.  Arkistoitu 11.5.2012. Viitattu 9.5.2012. (englanniksi)
5. 1 2 3 4  Russian passenger jet reported missing in Indonesia  9.5.2012. BBC, bbc.co.uk. Viitattu 9.5.2012. (englanniksi)
6. ↑  Mt. Salak: An airplane graveyard  10.5.2012. The Jakarta Post, thejakartapost.com.  Arkistoitu 12.5.2012. Viitattu 10.5.2012. (englanniksi)
7. ↑  Thick cloud covered Mt. Salak before Sukhoi crash The Jakarta Post, thejakartapost.com.  Arkistoitu 12.5.2012. Viitattu 11.5.2012. (englanniksi)
8. 1 2  Twelve Bodies Brought Out From Superjet Crash Site  11.5.2012. Ria Novosti, ria.ru. Viitattu 11.5.2012. (englanniksi)
9. ↑  Mike Wickson: "Chapter 16: Aviation Hazards, pages 149-183", *Meteorology for Pilots*. , 2001 (3rd Edition). ISBN 1-84037-284-2. (englanniksi)
10. 1 2  Crash: Sukhoi SU95 over Indonesia on May 9th 2012, aircraft impacted mountain  11.5.2012. The Aviation Herald, avherald.com. Viitattu 11.5.2012. (englanniksi)
11. ↑  Indonesia searchers find missing Russia jet wreckage  10.5.2012. BBC, bbc.co.uk. Viitattu 10.5.2012. (englanniksi)
12. ↑  ‘No sign of survivors’ at Sukhoi crash site  10.5.2012. The Jakarta Post, thejakartapost.com.  Arkistoitu 12.5.2012. Viitattu 10.5.2012. (englanniksi)
13. ↑  Sukhoi crash victims to stay at scene until Friday  10.5.2012. The Jakarta Post, thejakartapost.com.  Arkistoitu 12.5.2012. Viitattu 10.5.2012. (englanniksi)
14. ↑  Medical team sent to Sukhoi crash site  10.5.2012. Indonesialainen uutistoimitus Antara News, antaranews.com. Viitattu 10.5.2012. (englanniksi)

Aiheesta muualla
----------------

* Kuvia tai muita tiedostoja aiheesta **Salak** Wikimedia Commonsissa

* Salak Volcano (englanniksi)(volcanolive.com)
* Venäläisvalmisteinen matkustajakone kateissa Indonesiassa (Salakin lähistöllä) (hs.fi)
* Matkustajakone katosi esittelylennolla Indonesiassa (yle.fi)
* Russia’s Sukhoi SuperJet-100 goes off radars in Jakarta, hijacking not ruled out (englanniksi) (rt.com)